બીએસઈ(૫૩૨૩૬૬), એનએસઈ PNBGILTS, રૃ.૧૦ પેઈડ-અપ વર્ષ ૧૯૯૬માં રિઝર્વ બેંક ઓફ ઈન્ડિયા દ્વારા સરકારી સિક્યુરિટીઝ માર્કેટના સંસ્થાકીય માળખાને મજબૂત કરવાના ઉદ્દેશથી દાખલ કરાયેલી પ્રાઈમરી ડીલર્સ સિસ્ટમ બાદ ભારતની સૌથી મોટી પીએસયુ બેંકો પૈકી એક પંજાબ નેશનલ બેંક(પીએનબી)ની સંપૂર્ણ માલિકીની સબસીડિયરી તરીકે રૃ.૫૦ કરોડની શરૃઆતની મૂડી સાથે શરૃ કરાયેલી પીએનબી ગિલ્ટસ લિમિટેડ ભારતમાં ૨૫.૯૩ ટકા પબ્લિક શેર હોલ્ડિંગ ધરાવતી અને એકમાત્ર લિસ્ટેડ પ્રાઈમરી ડીલર છે. કંપનીએ ૩૦, સપ્ટેમ્બર ૨૦૧૪ના પૂરા થયેલા બીજા ત્રિમાસિકમાં ગત વર્ષના સમાનગાળાની તુલનાએ વ્યાજ ખર્ચમાં નજીવા ૧ ટકાના વધારાને પરિણામે ચોખ્ખી આવક ૫૬૮ ટકાના ઉછાળે રૃ.૧૯.૯૯ કરોડ નોંધાવી ચોખ્ખો નફો ૨૫૯૫ ટકાના જંગી ઉછાળે રૃ.૧૧.૩૭ કરોડ હાંસલ કરી ત્રિમાસિક શેર દીઠ આવક-ઈપીએસ રૃ.૦.૬૩ નોંધાવી ઉત્કૃષ્ટ પરિણામ હાંસલ કર્યા છે. કંપનીએ જૂન,૨૦૧૪ના પ્રથમ ત્રિમાસિક એપ્રિલ થી જૂન ૨૦૧૪માં પણ ચોખ્ખી આવક રૃ.૧૦૪.૩૯ કરોડ મેળવી ચોખ્ખો નફો રૃ.૨૬.૭૧ કરોડ નોંધાવી શેર દીઠ આવક રૃ.૧.૪૮ હાંસલ કરી હતી.